
Parlamentul României

Camera Deputaţilor

COMISIA PENTRU ADMINISTRAŢIE PUBLICĂ  

           17 octombrie 2001

AMENAJAREA TERITORIULUI ŞI ECHILIBRU 

           Nr.26/369           

                                 ECOLOGIC                                                                                                               

A  V  I  Z

asupra propunerii legislative pentru modificarea şi completarea Legii nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991, Legii nr.169/1997  şi ale Legii nr.18/1991, republicată


Cu adresa nr.338 din 24 septembrie 2001, Comisia pentru administraţie publică, amenajarea teritoriului şi echilibru ecologic, a fost sesizată în vederea dezbaterii şi avizării, cu propunerea legislativă pentru modificarea şi completarea Legii nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991, Legii nr.169/1997  şi ale Legii nr.18/1991, republicată.



În şedinţa din 16 octombrie 2001, Comisia pentru administraţie publică, amenajarea teritoriului şi echilibru ecologic a examinat propunerea legislativă sus-menţionată şi a hotărât, cu majoritate de voturi, respingerea acesteia, pentru următoarele motive:



- prin Ordonanţa de urgenţă a Guvernului nr.102/2001 privind modificarea şi completarea Legii nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 şi ale Legii nr.169/1997, precum şi modificarea şi completarea Legii nr.18/1991, republicată, Guvernul a adus modificări şi completări Legii nr.1/2000 fiind preluate în totalitate prevederile din propunerea legislativă, textele fiind aproape identice;



- potrivit art.12 alin.(1) din Legea nr.24/2000 privind normele de tehnică legislativă pentru elaborarea actelor normative, reglementările de acelaşi nivel şi având acelaşi obiect se cuprind , de regulă, într-un singur act normativ. 



Prin obiectul său propunerea legislativă face parte din categoria legilor organice.

